ՀՀ-ում ԳԴՀ արտակարգ եւ լիազոր դեսպան Բերնհարդ Մաթիաս Քիսլերը եւս կարեւորեց խնդրի վերաբերյալ քննարկումները. «Ինչո՞ւ են մարդիկ բանտարկվում: Դա պատիժ է որեւէ վատ արարքի համար, իհարկե, նաեւ մարդկանց տեղաշարժի սահմանափակում է, որպեսզի նույն արարքը չկրկնեն: Արդեն մի քանի տասնամյակ է՝ պարզել ենք, որ կան պատժամիջոցների այլ տեսակներ եւս: Ամենակարեւորն էլ այն է, որ բանտարկյալներին կարողանանք կրկին վերադարձնել հասարակությանը: Այդ գործում շատ կարեւոր է նրանց շարունակական կրթության եւ արվեստի ու մշակույթի հետ շփվելու հնարավորությունը: Մենք չպետք է մոռանանք մարդու հիմնարար իրավունքների մասին: Կրթություն ստանալու իրավունքը չի՛ կարող սահմանափակվել բանտի պատերի ներսում»: